Premierul ungar Viktor Orbán va sosi în Transilvania la începutul lunii iunie, a anunțat joi ministrul ministrul maghiar al construcțiilor János Lázár, citat de Maszol. Evenimentul va avea loc cu câteva zile înainte de alegerile europarlamentare din 9 iunie, iar János Lázár a spus că vizita ”subliniază parteneriatul cu UDMR”.
János Lázár l-a lăudat la Oradea pe Attila Cseke, candidatul UDMR la Consiliului Județean, despre care a spus că a consolidat folosirea fondurilor europene.
„Suntem buni aliați (…), dar nimeni nu îi poate reprezenta pe maghiarii ardeleni în Parlamentul European mai bine decât maghiarii ardeleni, iar acest lucru este foarte necesar”, a declarat János Lázár despre UDMR.
În opinia sa, unul dintre cei mai mari dușmani ai alegerilor este pasivitatea. Oficialul maghiar a spus că nu ar fi un mesaj bun dacă UDMR nu ajunge la 5 la sută, pentru că ar afecta și alegerile parlamentare din toamnă.
sursa g4media